เรื่องร้องเรียน (น้ำท่วม,ทางเท้า,ถนน) วันที่ 2022-07-06 12:33:51 — แขวงลุมพินี เขตปทุมวัน กรุงเทพมหานคร
อยากให้ท่านผู้ว่า ชัชชาติ ช่วยประสานงาน ผอ.เขต ปทุมวัน อย่างเร่งด่วน เพราะเกิดอุบัติเหตุบ่อยครั้ง คนเดินสะดุดล้ม ต่างชาติเดินหกล้ม มอเตอร์ไซต์ขับตกหลุมที่แตกร้าว คนเดินก็ต้องคอยหลบน้ำขัง ถ้าช่วงไหนฝนตกน้ำขัง รถยนต์ขับมาก็ตกหลุม น้ำกระเด็นโดนคนเดินข้างทางไปอีก

 (จุดที่ตั้ง อยู่ในซอยติดกับ ห้าง portigo หลังสวน ในซอยหลังสวน ซึ่งซอยนี้มีคอนโดหลายร้อยยูนิต บ้านพักอาศัยมากมาย หลายสิบหลังคาเรือน มีคนไทย และต่างชาติพักอาศัยจำนวนมาก) รบกวนท่านชัชชาติ ผู้ว่าที่เป็นความหวังของคนกรุงเทพและตัวผม ช่วยเร่งรีบในการแก้ไขถนนในซอยนี้ ตลอดทั้งซอย ด้วยการราดยางมะตอยให้สวยงาม แบบเรียบเนียน เหมือนที่ญี่ปุ่น มิใช่การโรยยางมะตอยเป็นหย่อมๆ เป็นจุดๆ เป็นกองๆ นูนบ้าง ต่ำบ้าง มันจะเป็นแก้ที่ไม่ถูกวิธีครับ เพราะเคยมีคนมาทำแล้วครับ รบกวนท่านด้วย สงสารประชาชนที่ต้องเดินทางเท้านี้ ซึ่งเส้นทางนี้เป็นทางหลักในการเดินเท้าของผู้คนมากมายในซอยนี้ และเป็นทางรถยนต์ ทางรถมอเตอร์ไซต์ ถนนเป็นหลุมเป็นบ่อ ขรุขระ แตกร้าว มีการทรุดตัว น้ำขัง ถนนไม่เรียบเนียน นี่คือ ถนนในซอยย่อย ที่อยู่ในจุดใจกลางกรุงเทพ ซอยหลังสวน นะท่านผู้ว่า พื้นที่ที่ขึ้นชื่อว่าเจริญที่สุดของประเทศไทย ต้องกราบท่านผู้ว่าช่วยดำเนินการแก้ไขด้วยครับ 🙏🏻🙏🏻🙏🏻